我未渣過電動車，其實應唔應該買電動車?
渣電動車首要考慮既係充電問題。考慮買 model y 之前，應該先考慮是否選擇電動車作為你下一架車。  
如果你住處或返工地方既停車場可以安裝充電器既話，其實任何電動車都十分合適。自己裝到充電既話，唔一定要買 tesla 架，因為保險貴，造工等原因，tesla 未必係你最合適既選擇。  
但如果無既話，就要慎重考慮，同埋 tesla 係你目前最好既選擇。雖然話而家好多停車場都有充電站，但係增長速度遠遠不及電動車交車速度。而且 tesla 有自己既充電網絡，例如九龍灣 e-max、尖沙咀 k-11 musea 等都有好多 tesla wall connector （tesla 專用中速充電機），更加自設超級充電網絡，對比其他車廠既電動車有先天性優勢。
現時香港有中電、港燈、e-charge、vgo、smart chage、bolt 六個主要充電網絡，再加上部份商場及住宅自設充電站，可謂花多眼亂。  
雖然以上各個充電網絡都有自己既 app ，亦有例如 plug share 等網站/軟件作整合，但我個人強烈推薦由 tesla 元老級車主 locky 於 2014 年開始無間斷更新既 tesla friendly car park map for hong kong 。裡面唔單止有齊大大小小既充電站資訊，更提供一啲「地獄場」黑名單，提醒 tesla 車主唔好中伏。